ઈંડિજીનસ આર્મી ઓફ ઇન્ડિયાના સંસ્થાપક અને આદિવાસી નેતા ડો.પ્રફુલ્લ વસાવાએ સરદાર પટેલના વારસદારોને એક ખુલ્લો પત્ર પણ લખ્યો છે. જેમાં જણાવ્યું છે કે "સરદાર વલ્લભભાઈ પટેલનું સ્ટેચ્યુ માત્ર નરેન્દ્ર મોદીની લોકચાહના સ્વાર્થ ભાવના માટે જ બની છે.સરદાર વલ્લભભાઈ પટેલનો ઉપયોગ કરી સ્ટેચ્યુ ઓફ યુનિટીના નામે હજારો આદિવાસીઓની આંખોમા આંસુ લાવી આ મુર્તી બની છે.જેની હાય નરેન્દ્ર મોદીને લાગશે અને તેઓ ૨૦૧૯મા હવે વડાપ્રધાન નહીં બની શકે. સ્ટેચ્યુ ઓફ યુનિટીના નામે ભાજપ સરકારના મંત્રીઓ અને તેમના મળતિયાઓ આદિવાસીઓની જમીનો પચાવીને બેઠા છે. તેમને સરદાર પટેલ સાહેબની પ્રતિમાને આગળ ધરી ઉધોગપતિઓના હાથે આદિવાસી વિસ્તારને લુટવા માટે જ સરદાર વલ્લભભાઈ પટેલને આગળ કર્યા છે.